CELEX: 32016R0056
Language: hr
Date: 2016-01-19 00:00:00
Title: Uredba Komisije (EU) 2016/56 оd 19. siječnja 2016. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu upotrebe ekstrakata ružmarina (E 392) u mazivim mastima (Tekst značajan za EGP)

20.1.2016   
            
            
               HR
            
            
               Službeni list Europske unije
            
            
               L 13/46
            
         UREDBA KOMISIJE (EU) 2016/56
   оd 19. siječnja 2016.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu upotrebe ekstrakata ružmarina (E 392) u mazivim mastima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđuje se popis prehrambenih aditiva Unije odobrenih za upotrebu u hrani te uvjeti njihove upotrebe.
            
         
               (2)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na poticaj Komisije ili nakon podnošenja zahtjeva.
            
         
               (3)
            
            
               Dana 18. travnja 2013. podnesen je zahtjev za odobrenje upotrebe ekstrakata ružmarina (E 392) kao antioksidansa u mazivim mastima, tj. u hrani koja potpada pod kategoriju hrane 02.2.2 Priloga II. Uredbi (EZ) br. 1333/2008. Zahtjev je potom stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               U zahtjevu je navedeno da je upotreba ekstrakata ružmarina (E 392) potrebna za održavanje kvalitete i stabilnosti mazivih masti sa sadržajem masti manjim od 80 %, pri čemu je sadržaj višestruko nezasićenih masnih kiselina veći od 15 % masenog udjela svih masnih kiselina i/ili pri čemu je sadržaj ribljeg ulja ili ulja alge veći od 2 % masenog udjela svih masnih kiselina, tako što ih štiti od kvarenja uzrokovanog oksidacijom.
            
         
               (5)
            
            
               Dana 7. ožujka 2008. Europska agencija za sigurnost hrane (dalje u tekstu „Agencija”) donijela je mišljenje (3) o upotrebi ekstrakata ružmarina kao prehrambenog aditiva. Na temelju granica sigurne upotrebe utvrđenih s pomoću NOAEL-a (4) u različitim studijama, u kojima su NOAEL-i bili uglavnom najviše ispitivane razine doza, te na temelju opreznih procjena prehrambene izloženosti zaključeno je da upotreba ekstrakata ružmarina, opisana u tom znanstvenom mišljenju, ne predstavlja sigurnosni rizik za predložene upotrebe i uporabne razine. Upotreba ekstrakata ružmarina (E 392) u mazivim mastima nije bila uključena u mišljenje.
            
         
               (6)
            
            
               Dana 7. svibnja 2015. Agencija je izdala mišljenje (5) o proširenju upotrebe ekstrakata ružmarina (E 392) u mazivim mastima. U procjeni se uzela u obzir konzumacija emulzija masti sa sadržajem masti manjim od 80 %. Agencija je zaključila da se predloženim proširenjem upotrebe ne mijenja procijenjena izloženost prehrambenom aditivu u usporedbi s već odobrenim dopuštenim upotrebama te da su zaključci mišljenja od 7. ožujka 2008. i dalje valjani.
            
         
               (7)
            
            
               Stoga je primjereno odobriti upotrebu ekstrakata ružmarina (E 392) kao antioksidansa u mazivim mastima sa sadržajem masti manjim od 80 %, kategorija hrane 02.2.2 Priloga II. Uredbi (EZ) br. 1333/2008.
            
         
               (8)
            
            
               Prilog II. Uredbi (EZ) br. 1333/2008 stoga treba na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  EFSA Journal (2008.) 721., str. 1. – 29.
   
      (4)  NOAEL (razina bez opaženog štetnog učinka) – doza ili koncentracija ispitane tvari pri kojoj nije opažen štetni učinak.
   
      (5)  EFSA Journal 2015.;13(5):4090.
   
      PRILOG
      Dio E Priloga II. Uredbi (EZ) br. 1333/2008, kategorija hrane 02.2.2 „Ostale emulzije masti i ulja, uključujući namaze kako su definirani Uredbom Vijeća (EZ) br. 1234/2007 i tekuće emulzije” mijenja se kako slijedi:
      
                  (a)
               
               
                  sljedeći unos umeće se nakon unosa za prehrambeni aditiv E 385:
                  
                               
                           
                           
                              „E 392
                           
                           
                              Ekstrakti ružmarina
                           
                           
                              100
                           
                           
                              (41) (46)
                           
                           
                              samo mazive masti sa sadržajem masti manjim od 80 %”
                           
                        
            
                  (b)
               
               
                  sljedeće bilješke umeću se nakon bilješke 4.:
                  
                               
                           
                           
                               
                           
                           
                              
                                          „(41):
                                       
                                       
                                          Izraženo na masnu osnovu
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Kao zbroj karnosola i karnosolne kiseline”